KUN เล็ก แต่โตโดดเด่น
KUN เป็นอสังหาฯ แนวราบ ที่เน้นตลาดชานเมืองรอบกรุงเทพฯ เป็นหลัก ซึ่งมีทั้งทิศเหนือ ใต้ ตะวันออก และตะวันตก โดยเน้นพัฒนาโครงการที่ไม่ใหญ่มาก
KUN เป็นอสังหาฯ แนวราบ ที่เน้นตลาดชานเมืองรอบกรุงเทพฯ เป็นหลัก ซึ่งมีทั้งทิศเหนือ ใต้ ตะวันออก และตะวันตก โดยเน้นพัฒนาโครงการที่ไม่ใหญ่มาก
6 ก.พ. 2565

คุณค่าบริษัท
ในขณะที่บริษัทอสังหาริมทรัพย์หลาย ๆ ค่าย ได้รับผลกระทบจากวิกฤตโควิด จากกำลังซื้อของผู้บริโภคที่หายไป ทำให้สถานการณ์ของหลาย ๆ บริษัทไม่ค่อยสู้ดีนัก ประสบปัญหารายได้หาย กำไรหด กันถ้วนหน้า แต่ดูเหมือนบริษัท วิลล่า คุณาลัย จำกัด (มหาชน) หรือ KUN ยังทำผลงานได้โดดเด่น
นั่นเป็นเพราะ KUN เป็นอสังหาฯ แนวราบ ที่เน้นตลาดชานเมืองรอบกรุงเทพฯ เป็นหลัก ซึ่งมีทั้งทิศเหนือ ใต้ ตะวันออก และตะวันตก โดยเน้นพัฒนาโครงการที่ไม่ใหญ่มาก ทำให้ปิดการขายได้เร็ว ประกอบกับมีการศึกษาพฤติกรรมของผู้บริโภคอย่างต่อเนื่อง ทำให้สามารถตอบโจทย์ความต้องการของกลุ่มเป้าหมายได้ตรงจุด
สะท้อนได้จากผลการดำเนินงานในช่วง 9 เดือนแรกปี 2564 ที่มีกำไรสุทธิ 110 ล้านบาท จากรายได้รวม 679 ล้านบาท ซึ่งมากกว่ากำไรทั้งปี 2563 ที่มีกำไรสุทธิ 84 ล้านบาท จากรายได้รวม 803 ล้านบาท โดยมีอัตรากำไรขั้นต้นที่ระดับ 32.47% และมีอัตรากำไรสุทธิที่ระดับ 15.86%
ขณะที่ในปี 2564 บริษัทมียอดโอนกรรมสิทธิ์สูงกว่า 1,000 ล้านบาท ซึ่งสูงกว่าเป้าหมายที่วางไว้ 980 ล้านบาท ทำให้มีการประเมินกันว่า ผลการดำเนินงานในปี 2564 จะทำนิวไฮทั้งรายได้ กำไร และอัตรากำไรขั้นต้น และอัตรากำไรสุทธิ
โดยปัจจุบัน KUN ยังมีสินค้าเหลือขายในโครงการที่อยู่ระหว่างการพัฒนา และที่ดินเปล่าสำหรับเตรียมพัฒนาโครงการในอนาคต รวมมูลค่า 9,800 ล้านบาท โดยมีทั้งที่ดินในทำเลบางบัวทอง 100 ไร่ ที่ดินทำเลบางขุนเทียน 150 ไร่ และที่ดินในจังหวัดฉะเชิงเทรา 5 ไร่ ซึ่งจะสามารถรองรับการเติบโตได้ในระยะเวลา 5 ปี
สำหรับแผนเปิดตัวโครงการใหม่ในปี 2565 บริษัทเตรียมเปิดขายโครงการใหม่ จำนวน 2 โครงการ มูลค่าโครงการรวมกว่า 3,800 ล้านบาท ได้แก่ 1. โครงการ คุณาลัย เดซี่ (Kunalai Daisy) เป็นโครงการแนวราบบนที่ดินประมาณ 30 ไร่ ในทำเลบางบัวทอง มูลค่าโครงการกว่า 800 ล้านบาท ซึ่งจะเปิดขายในไตรมาส 2/2565 และ 2. โครงการ คุณาลัย นาวาร่า มูลค่าโครงการประมาณ 3,000 ล้านบาท เป็นโครงการทางทิศใต้ โซนพระราม 2-บางขุนเทียน ซึ่งจะเปิดขายในช่วงปลายปี 2565 และจะโอนกรรมสิทธิ์รับรู้รายได้ทันที
ทั้งนี้ เป็น 2 โครงการใหม่ที่จะมาหนุนการเติบโตในปี 2565 ซึ่งวางเป้าหมายรายได้รวมไว้ที่ระดับ 1,100-1,200 ล้านบาท เติบโตประมาณ 10-20% จากปีก่อน
สำหรับการประเมินมูลค่า (Valuation) ปัจจุบันราคาหุ้น KUN ซื้อขายกันที่ P/E ระดับ 11.78 เท่า เทียบกับ P/E ตลาดโดยรวมที่ระดับ 20.88 เท่า ถือว่าราคาซื้อขายต่ำกว่าตลาดมาก แต่อย่างไรก็ตาม ถ้าดูจาก P/BV ที่ระดับ 3.16 เท่า ก็อาจสูงกว่าค่าเฉลี่ยที่ส่วนใหญ่ P/BV จะอยู่ที่ระดับ 1-2 เท่า
…
รายชื่อผู้ถือหุ้นใหญ่
รายชื่อกรรมการ